Ներկայացումը դիտելու էր եկել նաեւ Հայաստանում ԱՄՆ փոխդեսպան Քլարք Ֆրայսը: «Միեւնույն բեմում հաշմանդամ եւ ոչ հաշմանդամ դերասանների ներկայությունն արտահայտում է ամերիկյան աշխարհայացքը` մեզ համար բոլոր մարդիկ էլ հավասար են: Այս ներկայացումն էլ հենց ասածիս վառ օրինակն է»,-լրագրողների հետ զրույցում նշեց Ֆրայսը` ավելացնելով. «Առհասարակ, կարեւոր է, որ հասարակությունն ուշադիր լինի. ահա, թե ինչն եմ ամենից շատ սիրում Հայաստանում: Այստեղ մարդիկ միմյանց հանդեպ շատ ուշադիր են»: